বিজেপির হাতে দু'ঘণ্টা সময় আছে। বিচারপতি বিশ্বনাথ সমাদ্দার এবং বিচারপতি অরিন্দম মুখোপাধ্যায়ের ডিভিশন বেঞ্চ বিজেপির আইনজীবীদের আর্জি গ্রহণ করেছে। তবে বিজেপিকে দু'ঘণ্টা সময় দিয়েছে কোর্ট৷ এর মধ্যে মামলায় যুক্ত সব পক্ষকে, বিশেষ করে রাজ্য সরকারকে নোটিশ পাঠাতে বলা হয়েছে বিজেপিকে। এর পরেই মামলা শুনবে ডিভিশন বেঞ্চ। ফলে শুক্রবার সকাল ১০টায় রথযাত্রার সূচনা হবার কথা থাকলেও, বেলা সাড়ে বারোটার আগে স্পষ্ট হচ্ছে না রথযাত্রা একটু দেরিতে হলেও শুরু হবে কি না।

এই বিষয়ে অন্যান্য খবর

https://ebela.in/state/bjp-rath-yatra-by-union-minister-babul-supriyo-dgtl-1.910339


গতকাল বিচারপতি তপোব্রত চক্রবর্তী বিজেপির আর্জি খারিজ করেন। নির্দেশ দেন, আগামী ৯ জানুয়ারি পর্যন্ত রাজ্যজুড়ে বিজেপির রথযাত্রা হবে না। কারণ, এত কম সময়ে পুলিশের পক্ষে নিরাপত্তার ব্যবস্থা করা সম্ভব নয়। বিকেল ৪টেয় সিঙ্গল বেঞ্চ এই নির্দেশ দেওয়ার পরে বিজেপির আইনজীবীরা প্রধান বিচারপতি দেবাশিস করগুপ্তর চেম্বারে গিয়ে বিষয়টি উত্থাপন করেন। বিষয়টি দ্রুত শুনানির আর্জি জানান। যদিও প্রধান বিচারপতি আজ কোর্টে বসেননি। তাই বিজেপি সিঙ্গল বেঞ্চের অর্ডারকে চ্যালেঞ্জ জানিয়ে দ্রুত শুনানির জন্য বিচারপতি বিশ্বনাথ সমাদ্দারের ডিভিশন বেঞ্চের দৃষ্টি আকর্ষণ করেন। ডিভিশন বেঞ্চ বিজেপিকে দু'ঘণ্টা সময় দিয়েছে মামলা ফাইলের।
আদালতের রায় পক্ষে আসবে বলে ধরে নিয়ে এক প্রকার রথযাত্রা প্রস্তুতি শুরু করে দিয়েছে বিজেপি।